Есірткі саудалаушылар тергеумен ынтымақтастықта болса да жауапкершіліктен босатылмайды
DATE: 18:48, 10 Қаңтар 2024 | GMT +5
TITLE: Есірткі саудалаушылар тергеумен ынтымақтастықта болса да жауапкершіліктен босатылмайды
URL: https://kaz.inform.kz/news/esrtk-saudalaushilar-tergeumen-intimaktastikta-bolsa-da-zhauapkershlkten-bosatilmaydi-ec9b2d/
META: DATE: 18:48, 10 Қаңтар 2024 | GMT +5
TOTAL WORDS: 104
AUTHOR(S):
TEXT: «Есірткі саудалағаны үшін тұлғаларды қылмыстық жауапкершіліктен босатуға қатысты мынаны хабарлаймыз. Қазіргі уақытта қылмыстық заңнамаға мұндай өзгерістер енгізу асығыстық екендігі туралы шешім қабылданды», - делінген агенттіктің ресми сауалына министрлік берген жауапта. Естеріңізге сала кетсек, өткен жылдың желтоқсанында Мәжілісте өткен есірткі қылмысына қарсы іс-қимыл тақырыбындағы Үкімет сағатында Ішкі істер министрі Ержан Саденов есірткі өткізіп, бірінші рет қолға түскен және тергеуге жан-жақты көмек көрсеткен күдіктінің жауапкершіліктен босатылуы мүмкін екендігін айтқан болатын. «Егер қылмыс бірінші рет жасалса, сондай-ақ кінәлі адам тергеу органдарымен белсенді ынтымақтастықта болса, есірткі өткізушілерді жауапкершіліктен босату мүмкіндігі қарастырылады. Мүмкіндікті пайдалана отырып, Мәжіліс депутаттарын осы түзетулерді заң жобасы аясында қарастыруды сұраймын», - деген деді ведомство басшысы
